CELEX: 32020R1311
Language: sk
Date: 2020-09-21 00:00:00
Title: Nariadenie Rady (EÚ) 2020/1311 z 21. septembra 2020, ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

22.9.2020   
               
               
                  SK
               
               
                  Úradný vestník Európskej únie
               
               
                  L 308/1
               
            
         NARIADENIE RADY (EÚ) 2020/1311
         z 21. septembra 2020,
         ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Rada 10. marca 2014 prijala nariadenie (EÚ) č. 224/2014 (2), ktorým nadobúdajú účinnosť určité opatrenia stanovené v rozhodnutí 2013/798/SZBP.
                  
               
                     (2)
                  
                  
                     Bezpečnostná rada Organizácie Spojených národov (BR OSN) 28. júla 2020 prijala rezolúciu č. 2536 (2020). Uvedenou rezolúciou sa rozširujú výnimky zo zbrojného embarga.
                  
               
                     (3)
                  
                  
                     Rada 21. septembra 2020 prijala rozhodnutie (SZBP) 2020/1312 (3), ktorým sa mení rozhodnutie 2013/798/SZBP v súlade s rezolúciou č. 2536 (2020).
                  
               
                     (4)
                  
                  
                     Niektoré z týchto zmien patria do rozsahu pôsobnosti Zmluvy o fungovaní Európskej únie, vzhľadom na čo sú na úrovni Únie potrebné regulačné opatrenia, ktorými sa tieto zmeny vykonajú spolu s technickými úpravami vzhľadom na predchádzajúce rezolúcie BR OSN, a to najmä s cieľom zabezpečiť ich jednotné uplatňovanie zo strany hospodárskych subjektov vo všetkých členských štátoch.
                  
               
                     (5)
                  
                  
                     Nariadenie (EÚ) č. 224/2014 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 3 nariadenia (EÚ) č. 224/2014 sa dopĺňajú tieto písmená:
            
                        „e)
                     
                     
                        ktoré sa týkajú zbraní kalibru 14,5 mm alebo menej, streliva a komponentov osobitne určených pre takéto zbrane a neozbrojených pozemných vojenských vozidiel a pozemných vojenských vozidiel osadených zbraňami kalibru 14,5 mm alebo menej a ich náhradných dielov, pancieroviek a streliva osobitne určeného pre takéto zbrane, bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane, strelivo, komponenty a vozidlá určené výhradne na podporu alebo použitie v rámci reformy sektora bezpečnosti v Stredoafrickej republike, a to za predpokladu, že poskytnutie takejto pomoci alebo služieb bolo najmenej 20 dní vopred oznámené sankčnému výboru;
                     
                  
                        f)
                     
                     
                        ktoré sa týkajú zbraní a iného súvisiaceho smrtiaceho vybavenia, ktoré sa neuvádzajú v článku 3 písm. e), bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane a vybavenie určené výhradne na podporu alebo použitie v rámci reformy sektora bezpečnosti v Stredoafrickej republike, ktoré vopred schválil sankčný výbor.“
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 352, 24.12.2013, s. 51.
         
            (2)  Nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (Ú. v. EÚ L 70, 11.3.2014, s. 1.)
         
            (3)  Rozhodnutie Rady (SZBP) 2020/1312z 21. septembra 2020, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike (pozri stranu 3 tohto úradného vestníka).